Document ID: 32010R0291

A BIZOTTSÁG 291/2010/EU RENDELETE
(2010. március 31.)
a 437/2009/EK, a 438/2009/EK és az 1064/2009/EK rendeletnek az egyes mezőgazdasági termékek vámkontingensek keretében történő behozatalával összefüggésben a meghatározott célra történő felhasználás biztosítása érdekében előírt eljárás tekintetében történő helyesbítéséről
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 144. cikke (1) bekezdésére és 148. cikkére, összefüggésben 4. cikkével,
mivel:
(1)
A hizlalásra szánt fiatal hím szarvasmarhafélékre alkalmazandó közösségi behozatali vámkontingens megnyitásáról és kezeléséről szóló, 2009. május 26-i 437/2009/EK bizottsági rendelet (2) 2. cikkének (1) bekezdésében, az egyes alpesi és hegyi fajtákhoz tartozó, nem vágásra szánt bikákra, tehenekre és üszőkre vonatkozó behozatali vámkontingensek megnyitásáról és kezeléséről szóló, 2009. május 26-i 438/2009/EK bizottsági rendelet (3) 3. cikkének (1) bekezdésében, valamint a harmadik országokból érkező sörárpa behozatalára vonatkozó közösségi vámkontingens megnyitásáról és kezeléséről szóló, 2009. november 4-i 1064/2009/EK bizottsági rendelet (4) 4. cikkének (1) bekezdésében előírt vámfelügyelet a Közösségi Vámkódex létrehozásáról szóló, 2008. április 23-i 450/2008/EK európai parlamenti és tanácsi rendelet (Modernizált Vámkódex) (5) 166. cikkében a meghatározott célra történő felhasználás biztosítása érdekében előírt eljáráson alapul.
(2)
A 450/2008/EK rendelet mellékletében található megfelelési táblázat szerint az említett 166. cikk a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (6) 82. cikkét fogja felváltani, amely ugyancsak a meghatározott célra történő felhasználás biztosítása érdekében alkalmazandó vámfelügyeletről rendelkezik. A 450/2008/EK rendelet 188. cikke (2) bekezdésének második albekezdése értelmében azonban - a bekezdés első albekezdésében említett végrehajtási rendelkezések hatálybalépése ellenére - a rendelet 166. cikkét csak legkésőbb 2013. június 24-től kell alkalmazni. Emiatt a 450/2008/EK rendelet 166. cikke alkalmazásának megkezdéséig továbbra is a 2913/92/EGK rendelet 82. cikkét kell alkalmazni.
(3)
Ezért a 437/2009/EK, a 438/2009/EK és az 1064/2009/EK rendeletben célszerű a 450/2008/EK rendelet 166. cikke helyett a 2913/92/EGK rendelet 82. cikkére hivatkozni.
(4)
A 437/2009/EK, a 438/2009/EK és az 1064/2009/EK rendeletet ezért ennek megfelelően ki kell igazítani.
(5)
Az érintett vámkontingensek hatékony kezelésének biztosítása érdekében, tekintettel arra is, hogy az érintett rendelkezések érdemi tartalma nem változik, helyénvaló, hogy a kiigazítások az érintett rendeletek alkalmazási időpontjától fogva legyenek alkalmazandók.
(6)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
A 437/2009/EK rendelet 2. cikkének (1) bekezdése helyébe a következő szöveg lép:
„(1) Annak érdekében, hogy a szóban forgó állatokat az importőr által az állatok szabad forgalomba bocsátását követő hónap folyamán megjelölt gazdaságokban valóban legalább százhúsz napig hizlalják, a 2913/92/EGK tanácsi rendelet (7) 82. cikke alkalmazásában a behozott állatokat vámfelügyelet alatt kell tartani.
2. cikk
A 438/2009/EK rendelet 3. cikkének (1) bekezdése helyébe a következő szöveg lép:
„(1) Annak érdekében, hogy a szóban forgó állatokat szabad forgalomba bocsátásukat követően négy hónapig valóban ne vágják le, a 2913/92/EGK tanácsi rendelet (8) 82. cikke alkalmazásában a behozott állatokat vámfelügyelet alatt kell tartani.
3. cikk
Az 1064/2009/EK rendelet 4. cikke (1) bekezdése első albekezdésének bevezető mondata helyébe a következő szöveg lép:
„A 2913/92/EGK tanácsi rendelet (9) 82. cikkével összhangban az e kontingens keretében importált árpát vámfelügyelet alá kell helyezni a következők biztosítása érdekében:
4. cikk
Ez a rendelet az Európai Unió Hivatalos Lapjában való közzétételének napját követő napon lép hatályba.
Az 1. és a 2. cikkben foglalt rendelkezést 2009. július 1-jétől kell alkalmazni.
A 3. cikkben foglalt rendelkezést 2010. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2010. március 31-én.

Labels: 3
17
6